Oddelek za klasično filologijo in društvo študentov umetnostne zgodovine Kunsthisterik vas vabita na spomladansko ekskurzijo, ki bo potekala od 12. do 15. aprila 2024. Obiskali bomo Raveno in Oglej, kjer si bomo pod strokovnim vodstvom profesorice dr. Nataše Kavčič ogledali nekatere najpomembnejše spomenike, od mavzoleja Gale Placidije do bazilike San Vitale z mozaičnima podobama cesarja Justinijana in cesarice Teodore. Program posameznih dni najdete na dnu.

Cena celotne ekskurzije je predvidoma 180–190 € (končni znesek bo odvisen od števila prijavljenih in sofinanciranja študentskih organizacij). V ceno je vključen avtobusni prevoz, tri nočitve z zajtrkom (Hotel Mosaico & Residence) ter vstopnine za skupne oglede.

Število mest je 30, namenjena pa so študentom. Prijave se bodo do 10. marca zbirale preko Google Forms obrazca (<https://forms.gle/jCcXJdsUCz8dCnuRA> ; v obrazcu študenti Oddelka za klasično filologijo pri vprašanju o članstvu v društvo Kunsthisterik mirno odgovorite z NE, na znesek in prijavo ne bo vplivalo). Ob uspešni izpolnitvi obrazca boste v roku 24 ur na svoj elektronski naslov dobili potrditev, ali je bila vaša prijava uspešna. V primeru težav nam pišite na društveni naslov [info@kunsthisterik.si](mailto:info@kunsthisterik.si) ali pa kar študentski predstavnici Oddelka za klasično filologijo, Tjaši Šimunić, ki je dosegljiva tudi za morebitna vprašanja.

**Sicer je za študente Oddelka za klasično filologijo rezerviranih nekaj mest, a je na Oddelku za umetnostno zgodovino za ekskurzijo veliko zanimanje, zato prosim, da prijave oddate čim prej**.

PROGRAM EKSKURZIJE

1. **dan (PETEK, 12. 4. 2024)**

*Ljubljana – Ravena*

Basilica of Sant’Apollinare in Classe

Basilica di San Vitale

Mavzolej Gale Placidije

Museo Nazionale di Ravenna

\* Basilica di Santa Maria Maggiore

\* Chiesa di Sant'Eufemia-Domus dei Tappeti di Pietra

1. **dan (SOBOTA, 13. 4. 2024)**

*Ravena*

Battistero degli Ariani

Basilica di Sant'Apollinare Nuovo

Basilica di San Giovanni Evangelista

\* Basilica di San Francesco

\* Basilica Sant'Agata Maggiore

Museo d'Arte della città di Ravenna

1. **dan (NEDELJA, 14. 4. 2024)**

*Ravena*

Battisterio Neoniano

Museo Arcivescovile (Nadškofijski muzej)

\* Basilica Sant'Agata Maggiore

Teoderikov mavzolej

1. **dan (PONEDELJEK, 15. 5. 2024)**

*Ravena – Oglej – Ljubljana*

Basilica di Santa Maria Assunta (Aquileia/Oglej)

Spomeniki označeni z zvezdico so dodatni ogledi, ki si jih lahko ogledate med prostim časom.